Bakı Dövlət Universitetinin Biologiya fakültəsi

Bakı Dövlət Universitetinin Biologiya fakültəsi — Bakı Dövlət Universitetinin fakültələrindən biri.

 Tarixi 
Biologiya fakültəsi 1934-cü ildən müstəqil fakültə kimi fəaliyyət göstərir. Fakültənin ilk dekanı ixtisasca bitki fizioloqu olan professor D.A.Şutov olmuşdur (1934–1935).

 Tərkibi 
Biologiya fakültəsində 5 kaferda fəaliyyət göstərir. Bu kafedralar aşağıdakılardır:
 Molekulyar biologiya və biotexnologiyalar
 Biokimya
 Botanika və Bitki fiziologiyası
 Genetika
 Zoologiya
Bu kafedralarda bakalavr və magistratura təhsil pillələrində tədris proqramları əsasında adı çəkilən ixtisaslar üzrə dərslər keçirilir. Həmin ixtisaslar üzrə elmi işlər aparılır. Fakültədə Biotexnologiya və Biosimulator laboratoriyaları fəaliyyət göstərir.

 Təkamül Təlimi Muzeyi 

Bakı Dövlət Universitetinin M.A.Axundov adına "Təkamül təlimi" muzeyi biologiya elmləri doktoru, professor, Əməkdar müəllim və elm xadimi, "Genetika və təkamül təlimi" kafedrasının yaradıcısı olan Mirəli Axundov tərəfindən 1937-ci ildə təsis olunmuşdur.

 Təhsil 
Fakültədə təhsil əyani və qiyabi formalarda, azərbaycan və rus dillərində aparılır.
Fakültədə 1000-dən çox tələbə və magistrant təhsil alır, onların təlim-tərbiyəsi ilə 86 nəfərdən ibarət olan professor-müəllim heyəti məşgul olur, onlardan 1 nəfəri akademik, 1 nəfər AMEA-nın müxbir üzvü, 19 nəfər elmlər doktoru, professor, 62 nəfəri elmlər namizədi, dosent, baş müəllim və müəllimdir.

 Bakalavr 
 Biologiya
 Biologiya müəllimliyi
 Su bioehtiyyatları və akvabitkilər
 Biotexnologiya
 Qida mühəndisliyi
 Bitki mühafizəsi

 Magistratura 
 Botanika
 Mikologiya
 Onurğasızlar zoologiyası
 Entomologiya
 Mikrobiologiya
 Sənaye mikrobiologiyası
 İnsan və heyvan fiziologiyası
 Bitki fiziologiyası
 Biokimya
 Biotexnologiya
 Nanobiotexnologiya
 Genetika
 Bitkilərin genetikası və seleksiyası
 Biofizika
 Molekulyar biologiya
 Onurğalılar zoologiyası
 İxtiologiya
 Ətraf mühitin idarə edilməsi və bioloji monitorinq

 Beynəlxalq Əlaqələri 
Biologiya fakültəsinin geniş beynəlxalq əlaqələri vardır. Belə ki, Rusiyanın Bax adına Biokimya İnstitutu, Gürcüstanın Tbilisi Dövlət Universiteti, İspaniyanın Corunya Universiteti, Fransanın Nant İnstitutu  bunlara misal ola bilər.

Akkreditasiya müddətində Bakı Dövlət Universiteti və Çexiyanın Karlova Universiteti, eləcə də Bakı Dövlət Universiteti və Çexiyanın Kimya Texnologiyaları İnstitutu arasında magistr mübadiləsi və elmi əməkdaşlıq haqqında razılaşma imzalanmışdır.
Bundan əlavə, Biologiya fakültəsi və Çexiyanın Brno şəhərinin Mendel adına Dövlət Universiteti arasında müqavilə imzalanmışdır.

 İstinadlar 

Kateqoriya:Bakı Dövlət Universitetinin Biologiya fakültəsi